Author: MZV SR

Predkladacia správa

	Predseda vlády Slovenskej republiky Mikuláš Dzurinda uskutočnil na pozvanie predsedu vlády Luxemburského veľkovojvodstva Jean-Clauda Junckera oficiálnu návštevu Luxemburska v dňoch 26. - 27. septembra 2003.

Okrem rokovaní s predsedom vlády LV Jean–Claudom Junckerom bol predseda vlády SR prijatý luxemburským veľkovojvodom Henrim, predsedom Parlamentu LV J. Spautzom a členmi zahraničného výboru parlamentu. 

Predsedu vlády sprevádzali minister vnútra SR V. Palko a štátny tajomník MZV SR I. Korčok. Minister V. Palko sa počas návštevy stretol na separátnom rokovaní s ministrom vnútra LV Michel Wolterom a s ministrom spravodlivosti LV Lucom Friedenom.	
	
	Hlavným obsahom rokovaní boli bilaterálne vzťahy medzi SR a Luxemburskom, európske otázky s dôrazom na vstup SR do EÚ, otázky Schengenu a aktuálne zahranično-politické otázky.